
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς Ιδρύματος με 
την επωνυμία ΊΔΡΥΜΑ ΜΑΚΕΔΟΝΙΚΟΥ ΒΡΑ¬ 
ΒΕΙΟΥ 11 , και κύρωση του οργανισμού αυτού. 1 

ΑΠΟΦΑΣΕΙΣ 

Παράταση προθεσμιών υποβολής περιοδικών 

δηλώσεων Φ.Π.Α. μέσω ΙπΙθΓπβΙ. 2 

Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων για τη ΔΟΥ Παλ- 

λήνης. 3 

Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων για τη ΔΟΥ 
Εδέσσης, λόγω διακοπής του Ηλεκτρικού Ρεύμα¬ 
τος. 4 

Είσπραξη εσόδων Λιμενικού Ταμείου Νομού Πρέβε¬ 
ζας". 5 


Τροποποίηση της Ε. 2705/771/Γ0034/24-10-1996 
Α.Υ.Ο., περί καταβολής μηνιαίου παγίου χορηγή¬ 
ματος στους συνοδούς σκύλων ανιχνευτών της Τε- 
λωνειακής υπηρεσίας, για την κάλυψη των δαπα¬ 
νών τακτικής εκπαίδευσης, συντήρησης, υγιεινής 
διαμονής και διατροφής των σκύλων ανιχνευτών.. 6 

Χορήγηση Ετήσιας Χρηματικής Αρωγής στα Ορφανά 
Τέκνα Θανόντων Στρατιωτικών των Ε.Δ. (ΕΛΧΑΟΙΑ) 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς Ιδρύματος με την 
επωνυμία ΊΔΡΥΜΑ ΜΑΚΕΔΟΝΙΚΟΥ ΒΡΑΒΕΙΟΥ", και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 3751/15.3.2001 πράξη του Συμβολαιογρά¬ 
φου Δράμας Ματθαίου Γεωργ. Δομνίδη, όπως αυτή τρο¬ 
ποποιήθηκε με την αριθμ. 4000/19.6.2001 πράξη του ιδίου 
Συμβ/φου με τις οποίες ο Ευάγγελος Χρήστου Μαρινό- 
πουλος, σύστησε κοινωφελές ίδρυμα με την επωνυμία 


"ΙΔΡΥΜΑ ΜΑΚΕΔΟΝΙΚΟΥ ΒΡΑΒΕΙΟΥ 11 , και με έδρα την πό¬ 
λη της Δράμας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 2.7.2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
1485 Β'). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς Ιδρύματος 
με την επωνυμία: ΊΔΡΥΜΑ ΜΑΚΕΔΟΝΙΚΟΥ ΒΡΑΒΕΙΟΥ", η 
οποία έγινε από τον Ευάγγελο Χρήστου Μαρινόπουλο με 
την αριθ. 3751/15.3.2001 πράξη του Συμβολαιογράφου 
Δράμας Ματθαίου Γεωργ. Δομνίδη, όπως αυτή τροποποι¬ 
ήθηκε με την αριθ. 4000/19.6.2001 πράξη του ιδίου 
Συμβ/φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις των ανωτέ¬ 
ρω συστατικών του πράξεων, του παρακάτω οργανισμού, 
του α.ν. 2039/1939 και των διαταγμάτων που εκδόθηκανή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΜΑΚΕΔΟΝΙΚΟΥ ΒΡΑΒΕΙΟΥ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία ΊΔΡΥΜΑ ΜΑ¬ 
ΚΕΔΟΝΙΚΟΥ ΒΡΑΒΕΙΟΥ", που συστήθηκε από τον Ευάγ¬ 
γελο Χρήστου Μαρινόπουλο με την αριθ. 3751/15.3.2001 

πράξη του Συμβολαιογράφου Δράμας Ματθαίου Γεωργ. 
Δομνίδη, όπως αυτή τροποποιήθηκε με την αριθμ. 
4000/19-6-2001 πράξη του ιδίου Συμβ/φου αποτελεί νομι¬ 
κό πρόσωπο ιδιωτικού δικαίου και διέπεται από τις διατά¬ 
ξεις των ανωτέρω συστατικών πράξεων, του παρόντος 
οργανισμού, του α.ν. 2039/1939 όπως κάθε φορά ισχύει ο 
νόμος αυτός καιτωνδιαταγμάτωνπουεκδόθηκανήθαεκ- 
δοθούν σε εκτέλεση του νόμου τούτου. 

2. Έδρα του Ιδρύματος είναι η πόλη της Δράμας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η βράβευση, κάθε χρόνο, 
ενός επιστήμονα που έχει διακριθεί για τις εξαιρετικές 
του επιδόσεις στις Θετικές Επιστήμες (Μαθηματικά, Χη¬ 
μεία, Βιολογία, Ιατρική, Φυσική), στη Λογοτεχνία (πεζο¬ 
γραφία, ποίηση) ή στις Καλές Τέχνες (μουσική, ζωγραφι¬ 
κή, γλυπτική, αρχιτεκτονική, θέατρο), σε ετήσια διοργά¬ 
νωση εκδήλωσης, κατά την οποία θα απονέμεται σ’ αυτόν: 
α) αναμνηστικό δίπλωμα 

β) Επιταγή της Τράπεζας Πειραιώς, ύψους αναλόγου 
των ετησίως τόκων του εκάστοτε κατατεθειμένου κεφα¬ 
λαίου, αφαιρουμένωντων λειτουργικών εξόδωντου ιδρύ¬ 
ματος. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 
α) Το ποσόν των πενήντα ενός εκατομμυρίων εκατόν 
δώδεκα χιλιάδων πεντακοσίων (51.112.500) δρχ. ή εκατόν 
πενήντα χιλιάδων (150.000) ΕΥΡΩ, το οποίο είναι κατατε¬ 
θειμένο στην Τράπεζα Πειραιώς - Κατ/μα Δράμας. 

β) Το δικαίωμα των πνευματικών έργων του ιδρυτή, δη¬ 
λαδή των εννέα (9) βιβλίων του που ήδη κυκλοφορούν, 
όσων θα εκδοθούν στο μέλλον και όσων χειρογράφων θα 
βρεθούν μετά το θάνατό του. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Εκάστοτε Δήμαρχο Δράμας ή τον Αντιδήμαρχο που 
ορίζει ο Δήμαρχος, ως Πρόεδρο 
β) Ένα Δημοτικό Σύμβουλο του Δήμου Δράμας, που 
ορίζεται με απόφαση του Δημ. Συμβουλίου. 

γ) Διευθυντή της Νομαρχιακής Επιχείρησης Κοινωνικής, 
Πολιτιστικής και Τουριστικής Ανάπτυξης (Ν.Ε.Κ.Π.Ο.Τ.Α.) 
της Νομαρχιακής Αυτοδιοίκησης Δράμας. 

δ) Διευθυντή της Δημοτικής Επιχείρησης Κοινω¬ 
νικής Πολιτιστικής και Τουριστικής Ανάπτυξης 
(Δ.Ε.Κ.Π.Ο.Τ.Α.) του Δήμου Δράμας και 
ε) Βασίλειο Γεωργ. Χατζηθεοδωρίδη, ως ισόβιο μέλος. 
Η Θητεία του Διοικητικού Συμβουλίου είναι τετραετής, 
εξαιρουμένου του ισοβίου μέλους. 


2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, από πρόσωπα του Νομού Δράμας, σύμ¬ 
φωνα με τις διατάξεις της συστατικής πράξης και του 
άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή 
τρία από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. Συμμετοχή μέλους του Διοικ. Συμβουλίου σε συνε¬ 
δριάσεις με εξουσιοδότηση δεν επιτρέπεται. 

11. Η συμμετοχή στο Διοικ. Συμβούλιο οποιουδήποτε 
μέλους ή εκπροσώπου της Κυβέρνησης αποκλείεται. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του α.ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 βασιλικού διατάγματος (ΦΕΚ 552, 

τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζει με απόφαση αυτού. 

Άρθρο 7 

Αρμοδιότητες Γ ραμματέα 

1.Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 


2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθήσει από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζει 
με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη βραβευομένου. 

1. Το πρόσωπο, που θα βραβευτεί, θα επιλέγεται κατά 
το πρώτο δεκαπενθήμερο του Οκτωβρίου κάθε έτους από 
το Διοικ. Συμβούλιο. Ως υποψήφιοι για βράβευση μπο¬ 
ρούν να προταθούν μέχρι πέντε πρόσωπα κατ’ ανώτατο 
όριο (ένα από κάθε μέλος του Διοικ. Συμβουλίου) από 1 
μέχρι 30 Σεπτεμβρίου κάθε έτους. 

2. Έγγραφη πρόταση προς το Διοικ. Συμβούλιο για απο¬ 
νομή του βραβείου σε κάποιο πρόσωπο, μπορεί να υπο¬ 
βάλει οποιοσδήποτε Έλληνας πολίτης, αρκεί να τη συνο¬ 
δεύει με τεκμηριωμένη έκθεσή του για το έργο του προ- 
τεινόμενου προς βράβευση προσώπου. 

3. Ο βραβευόμενος επιστήμονας, λογοτέχνης ή καλλι¬ 
τέχνης πρέπει να είναι Έλληνας πολίτης, να έχει γεννηθεί 
στην Ελλάδα και να κατοικεί στην Ελλάδα. 

4. Η εκλογή του τιμώμενου προσώπου θα γίνεται από το 
Διοικ. Συμβούλιο, αν είναι δυνατόν, με ομοφωνία και ελ¬ 
λείψει αυτής με απόλυτη πλειοψηφία. 

5. Η απονομή του βραβείου θα γίνεται στις 28 Οκτωβρί¬ 
ου κάθε χρόνο. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολόγια- 

κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20-12-1939 σχετικού βα¬ 
σιλικού διατάγματος (ΦΕΚ552, τ.Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των βραβευομένων, η χρονολογία βράβευσης καιτο 
ποσό του βραβείου. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από ομόφωνη πρό¬ 
ταση του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Δήμο Δρά¬ 
μας, ως κεφάλαιο αυτοτελούς διαχείριση για την εκτέλε¬ 
ση του ιδίου σκοπού. 

Σε περίπτωση που ο Δήμος Δράμας αποποιηθεί την 
προσφορά η περιουσία του θα περιέρχεται στο Ελληνικό 
Δημόσιο (Υπουργείο Πολιτισμού) για την εκπλήρωση του 
ιδίου σκοπού. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και του Υφυπουργού Οικονομικών, ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 13 Φεβρουάριου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟΦΑΣΕΙ Σ 

Αριθ. 1015206/708/145/Α0014, 
704,706,707,720/141,142,143,144 (2) 

Παράταση προθεσμιών υποβολής περιοδικών 
δηλώσεων Φ.Π.Α. μέσω ΙηΙθΓΠθΙ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του ν. 2859/2000 όπως ισχύ¬ 
ουν : 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις δυσχέρειες που δημιουργηθήκαν στους φορολο- 
γουμένους για την υποβολή περιοδικής δήλωσης Φ.Π.Α., 
μέσω ΙπΙθγπθΙ, για την τελευταία φορολογική περίοδο του 

2001, λόγω του ειδικού προβλήματος που παρουσιάστη¬ 
κε στη γραμμή σύνδεσης του διαδικτύου. 

4. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/31.10.2001 
(ΦΕΚ 1485/Β/31.10.2001) για καθορισμό αρμοδιοτήτων 
των Υφυπουργών Οικονομικών. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι και 7 Φεβρουάριου 2002 τις προ¬ 
θεσμίες υποβολής των περιοδικών δηλώσεων Φ.Π.Α, μέ¬ 
σω του ΙπΙθγπθΙ, που κανονικά έληγαν στις 5 Φεβρουάριου 

2002 . 

2. Παρέχουμε τη δυνατότητα υποβολής περιοδικών δη¬ 
λώσεων Φ.Π.Α. στην αρμόδια ΔΟΥ, έως και την Πέμπτη 7 
Φεβρουάριου 2002, για όσους έχουν υποβάλλει αίτηση 
πιστοποίησης στο ΤΑΧΙ3ΝΕΤ, μέχριτην Τρίτη 5 Φεβρουά¬ 
ριου 2002. 

3. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Φεβρουάριου 2002 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 1015541/974/210/Α0014 (3) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τη ΔΟΥ Παλλήνης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του ν. 2859/2000 όπως ισχύ¬ 
ουν : 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του ν. 2238/1994 (ΦΕΚ 151Α). 

4. Τις δυσχέρειες που δημιουργήθηκαν στους φορολο¬ 
γούμενους της ΔΟΥ Παλλήνης, για την εκπλήρωση των 
φορολογικών τους υποχρεώσεων, λόγω διάρρηξης της 
ΔΟΥ στις 21/1/2002. 

5. Την κοινή απόφασητου Πρωθυπουργού καιτου Υπουρ¬ 
γού Οικονομικών 1100383/1330/Α0006/ 31.10.2001 (ΦΕΚ 
1485/Β/31.10.2001) για καθορισμό αρμοδιοτήτων των Υφυ¬ 
πουργών Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι 23 Ιανουάριου 2002 τις προθε¬ 
σμίες υποβολής δηλώσεων και καταβολής φόρων, τελών 
και εισφορών που κανονικά έληγαν στις 21 και 22 Ιανουά¬ 
ριου 2002, για τη ΔΟΥ Παλλήνης. 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 1015542/591 /98/ΑΟ014 (4) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τη ΔΟΥ Εδέσσης, λό¬ 
γω διακοπής του Ηλεκτρικού Ρεύματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του ν. 2859/2000 όπως ισχύ¬ 
ουν : 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις δυσχέρειες που δημιουργούνται στους φορολο- 
γουμένουςτης ΔΟΥ Εδέσσης για την εκπλήρωση των φο¬ 
ρολογικών τους υποχρεώσεων, λόγω διακοπής του ηλε¬ 
κτρικού ρέυματος στις 29.1.2002 . 

4. Την κοινή απόφασητου Πρωθυπουργού καιτου Υπουρ¬ 
γού Οικονομικών 1100383/1330/Α0006/ 31.10.2001 (ΦΕΚ 
1485/Β/31.10.2001) για καθορισμό αρμοδιοτήτων των Υφυ¬ 
πουργών Οικονομικών. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι 30 Ιανουάριου 2002 τις προθε¬ 
σμίες υποβολής των δηλώσεων Φ.Π.Α. και ΙΝΤΒΑδΤΑΤ 
που κανονικά έληγαν στις 29 Ιανουάριου 2002, για τη ΔΟΥ 
Εδέσσης. 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 


Αριθ. 1009882/505/0016 (5) 

Είσπραξη εσόδων Λιμενικού Ταμείου Νομού Πρέβεζας". 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 Ν. 
2362/95 (ΦΕΚ 247 Α) "Περί λογιστικού ελέγχου των δαπα¬ 
νών του κράτους και άλλες διατάξεις". 

2. Τις διατάξεις του ν.δ. 356/74 "Περί κώδικα είσπραξης 
Δημοσίων εσόδων (ΚΕΔΕ)". 

3. Την 2024387/2870/0022/5-4-90 απόφαση του Υπουρ¬ 
γού Οικονομικών η οποία κυρώθηκε με την παρ. 9 του άρ¬ 
θρου 24του Ν. 1884/90 (ΦΕΚ81Α/90). 

4. Την 1100383/1330/Α0006/31 -10-2001 (ΦΕΚ 1485 Β) 
απόφαση του Υπουργού Οικονομικών "Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών". 

5. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη εσόδων του Λιμενικού Ταμείου Νομού Πρέ¬ 
βεζας. 

2. Το ποσοστό συμμετοχήςτου ανωτέρω Νομικού Προ¬ 
σώπου στη δαπάνη για την είσπραξη των εσόδων που ει- 
σπράττονται για λογαριασμό του από οποιαδήποτε αιτία 
καθορίζεται σε ποσοστό δέκατοις εκατό (10%). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία "Δικαιώματα βεβαίωσης και είσπραξης εσό¬ 
δων υπέρ τρίτων". 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 7 Φεβρουάριου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Ε.506/147/Γ0034 (6) 

Τροποποίηση της Ε. 2705/771/Γ0034/24-10-1996 Α.Υ.Ο., 
περί καταβολής μηνιαίου παγίου χορηγήματος στους 
συνοδούς σκύλων ανιχνευτών της Τελωνειακής υπη¬ 
ρεσίας, για την κάλυψη των δαπανών τακτικής εκπαί¬ 
δευσης, συντήρησης, υγιεινής διαμονής και διατρο¬ 
φής των σκύλων ανιχνευτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2362/1995 «περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις». 

2. Την υπ' αριθμ. 194902/22.11.1969 απόφαση του 
Υπουργού Οικονομικών «περί της διαδικασίας πληρωμής 
σταθερών, διαρκούς ή περιοδικού χαρακτήρος δαπα¬ 
νών». 

3. Τις διατάξεις του Ν. 2960/2001 «περί Εθνικού Τελω¬ 
νειακού Κώδικα». 

4. Τις διατάξεις του άρθρου 5 του Ν. 1567/1985 «περί 
χρησιμοποίησης σκύλων ανιχνευτών από τηντελωνειακή 
υπηρεσία για τη δίωξη του λαθρεμπορίου (ναρκωτικών 
και ψυχοτρόπων ουσιών)» όπως τροποποιήθηκε και συ¬ 
μπληρώθηκε με το άρθρο 10 του Ν. 2443/1996. 

5. Τις διατάξεις του Ν. 1729/1987 ” περί καταπολέμησης 
της διάδοσης των ναρκωτικών και ψυχοτρόπων ουσιών ” 
όπως τροποποιήθηκε και συμπληρώθηκε με τον Ν. 
2161/1993. 

6. Τις διατάξεις του Π.Δ. 284/1989 «περί διαρθρώσεως 
της Κεντρικής Υπηρεσίας του Υπουργείου Οικονομικών» 
και τις διατάξεις του Π.Δ. 551/1988 «περί οργάνωσης των 
οικονομικών υπηρεσιών των Νομαρχιών της χώρας» 

7. Τις διατάξεις του Π.Δ. 127/1989 «περί κανονισμού δι¬ 
καιωμάτων και καθηκόντων των τελωνειακών υπαλλήλων 
και της λειτουργίας των τελωνειακών αρχών του Υπουρ¬ 
γείου των Οικονομικών ”, όπως όλες οι προαναφερόμε- 
νες διατάξειςτροποποιήθηκαν και ισχύουν μέχρι σήμερα. 

8. Την αριθμ. Ε. 162/28/Β0034/6.1.1990 Α.Υ.Ο., με την 
οποία ορίστηκαν στο ποσό των 45.000 δρχ. από 1.1.1990 
τα μηνιαία έξοδα συντήρησης και διατροφής των τελω¬ 
νειακών σκύλων ανιχνευτών ναρκωτικών και ψυχοτρόπων 
ουσιών. 

9. Την αριθμ. Ε. 4060/893/Β0034/14-12-1992 Α.Υ.Ο., με 
την οποία αναπροσαρμόστηκε στο ποσό των 55.000 δρχ. 
το μηνιαίο πάγιο χορήγημα στους συνοδούς σκύλων ανι¬ 
χνευτών ναρκωτικών και ψυχοτρόπων ουσιών, για την κά¬ 
λυψη των δαπανών τακτικής εκπαίδευσης, συντήρησης, 
υγιεινής διαμονής και διατροφής των σκύλων ανιχνευτών. 

10. Την αριθμ. Ε. 2705/771 /Γ0034/24-10-1996 Α.Υ.Ο., με 
την οποία αναπροσαρμόστηκε στο ποσό των 70.000 δρχ. 
το μηνιαίο πάγιο χορήγημα στους συνοδούς σκύλων ανι¬ 
χνευτών ναρκωτικών και ψυχοτρόπων ουσιών, για την κά¬ 
λυψη των δαπανών τακτικής εκπαίδευσης, συντήρησης, 
υγιεινής διαμονής και διατροφής των σκύλων ανιχνευτών. 

11. Την ανάγκη μετατροπής του μηνιαίου παγίου χορη¬ 
γήματος εκπαίδευσης, συντήρησης,διαμονής και διατρο¬ 
φής των τελωνειακών σκύλων ανιχνευτών ναρκωτικών και 
ψυχοτρόπων ουσιών ή τσιγάρων σε ΕΥΡΩ, λόγω καθιέ¬ 
ρωσης του ΕΥΡΩ, από 1/1/2002, καθώς και της αναπρο¬ 
σαρμογής του πάγιου χορηγήματος, λόγω τιμαριθμικής 
αύξησης των ειδών. 

12. Την αριθμ. Ε. 977/356/Γ0034/6-4-1999 Α.Υ.Ο., ”περί 
πλήρους εκμετάλλευσης των δυνατοτήτων των σκύλων 
ανιχνευτών ναρκωτικών ουσιών και έλεγχος αποδοτικό- 
τητας αυτών”. 

13. Την αριθμ. 1100383/1330/Α0006Α/31-10-2001 (ΦΕΚ 
1485/Β/31-10-2001) κοινή απόφαση του Πρωθυπουργού 
και του Υπουργού Οικονομικών «περί ανάθεσης αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών», αποφασίζουμε: 

Τροποποιούμε την υπ’ αριθμ. Ε. 2705/771/Γ0034/ 
24.10.1996 απόφασή μας και αυξάνουμε από 1ης Ιανου¬ 
άριου 2002 το πάγιο χορήγημα για την κάλυψη των δαπα¬ 
νών τακτικής εκπαίδευσης, συντήρησης (άριστη φυσική 
κατάσταση και επιχειρισιακή ετοιμότητα), υγιεινής διαμο¬ 
νής και διατροφής, για κάθε τελωνειακό σκύλο ανιχευτή 
ναρκωτικών και ψυχοτρόπων ουσιών ή ανιχνευτή τσιγά¬ 
ρων, στο ποσό των διακοσίων εβδομήντα (270) ΕΥΡΩ που 
βαρύνουν το Δημόσιο, μείον τις νόμιμες κρατήσεις υπέρ 
τρίτων και καταβάλλεται μηνιαίως στους υπαλλήλους συ¬ 
νοδούς των σκύλων ανιχνευτών που μνημονεύονται στην 
απόφαση τοποθέτησης ή μετακίνησής τους για κάθε τελω- 


νειακή αρχή με την υποβολή αναλυτικών μηνιαίων κατα¬ 
στάσεων στην κατά τόπο αρμόδια Δημόσια Οικονομική 
Υπηρεσία (Δ.Ο.Υ.), χωρίς την προσκόμιση αποδείξεων δα¬ 
πανών. 

Οι δαπάνες εμβολιασμών, υγειονομικής και νοσοκομει¬ 
ακής περίθαλψης που βαρύνουν επίσης το δημόσιο, κα¬ 
λύπτονται με τακτικά χρηματικά εντάλματα πληρωμής. 

Από την έναρξη ισχύος της παρούσας, καταργείται κά¬ 
θε απόφαση που είναι αντίθετη σ' αυτή. 

Η ισχύς της παρούσας απόφασης, αρχίζει από 1ης Ια¬ 
νουάριου 2002. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Φ.950/8/28524/Σ.97 (7) 

Χορήγηση Ετήσιας Χρηματικής Αρωγής στα Ορφανά Τέ¬ 
κνα Θανόντων Στρατιωτικών των Ε.Δ. (ΕΛΧΑΟΙΑ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 7 του Ν. 788/78 (ΦΕΚ 
ΑΊ 04), όπως συμπληρώθηκε με την παράγραφο 3 του άρ¬ 
θρου 19του Ν. 2936/01 (ΦΕΚΑ' 166). 

β. Τις σχετικές αποφάσεις των Διοικητικών Συμβουλίων 
των Ταμείων Αλληλοβοήθειας Στρατού και Ναυτικού που 
διατυπώθηκαν με τα υπ’ αριθμ. 17/11/27.11.2001, 
29/28.9.2001, πρακτικά συνεδριάσεων, καθώς και τις, επί 
των υπόψη αποφάσεων, προτάσεις των αντιστοίχων Γενι¬ 
κών Επιτελείων των Κλάδων. 

γ. Τις διατάξεις του άρθρου 29Α του Ν. 1558/85 "Κυ¬ 
βέρνηση και Κυβερνητικά Όργανα" (ΦΕΚ Α' 137), που 
προστέθηκε με το άρθρο 27του Ν. 2081/92 (ΦΕΚΑ' 154), 
όπως αντικαταστάθηκε με το άρθρο 1 παρ. 2 του Ν. 
2469/97 (ΦΕΚΑ'38). 

δ. Τη με αριθμ. πρ. 29492/31.10.2001 Κοινή Απόφαση 
Πρωθυπουργού και Υπουργού Εθνικής Άμυνας "Ανάθεση 
αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας" (ΦΕΚ Β' 1483). 

στ. Το γεγονός ότι από τις διατάξεις της παρούσας δεν 
προκαλείται επιβάρυνση στον Κρατικό Προϋπολογισμό, 
αποφασίζουμε: 

1. Καθορίζουμε την τακτική (ετήσια) χρηματική αρωγή 
στις οικογένειες της παραγράφου 1 του άρθρου 7 του Ν. 
788/1978, στο ύψος δύο (2) βασικών μισθών λοχαγού για 
κάθε ανήλικο τέκνο, καθώς και για κάθε ενήλικο τέκνο, 
που γεννήθηκε από το 1976 και μετά, εφόσον το τελευ¬ 
ταίο φοιτά αποδεδειγμένα σε οποιοσδήποτε βαθμίδας 
εκπαιδευτικό ίδρυμα της ημεδαπής ή της αλλοδαπής ή 
υπηρετεί τη στρατιωτική του θητεία, ανεξάρτητα αν ανα¬ 
γνωρίζεται ως προστατευόμενο μέλος της οικογένειας. 

Τα απαιτούμενα δικαιολογητικά για την χορήγηση της 
χρηματικής αρωγής είναι τα ακόλουθα: 

α. Αίτηση του δικαιούχου σε περίπτωση που αυτός είναι 
ενήλικος. 

β. Αίτηση μητέρας ή πλησιέστερου συγγενή, σε περί¬ 
πτωση αποβίωσης της πρώτης, όταν το παιδί είναι ανήλικο, 
γ. Πιστοποιητικό οικογενειακής κατάστασης, 
δ. Βεβαίωση φοίτησης σε οποιοσδήποτε βαθμίδας, 
εκπαιδευτικό ίδρυμα της ημεδαπής ή της αλλοδαπής. 

ε. Βεβαίωση Στρατολογικού Γραφείου, σε περίπτωση 
που ο δικαιούχος είναι κληρωτός. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

στ. Πιστοποιητικό φορολογικής ενημερότητας, εφόσον 
αυτό απαιτείται. Σε περίπτωση που ο δικαιούχος είναι ορ¬ 
φανός μητρός, το ποσό της χρηματικής αρωγής θα χορη¬ 
γείται στον πλησιέστερο συγγενή που έχει την επιμέλεια, 
με την προσκόμιση στοιχείων που την αποδεικνύουν. 

3. Η ανωτέρω χρηματική αρωγή καταβάλλεται στα δι¬ 
καιούχο τέκνα μέχρι της ηλικίας των είκοσι πέντε (25) 
ετών. 


4. Έναρξη ισχύος της απόφασης από 25.7.2001. 

Η παρούσα απόφαση να δημοσιευθεί στη Εφημερίδα 
της Κυβερνήσεως. 

Αθήνα, 15 Φεβρουάριου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 22321 1 ΥΡΕΤ <3Η * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ&ΓΠ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυιΌ ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































